**Мәҡәлдәр.**

Ағасты япраҡ биҙәй,кешене хеҙмәт биҙәй.

Ашаған аш табыр,эшләгән эш табыр.

Ашыҡҡан ашҡа бешкән.

 Бер көн артта ҡалһаң,биш көн йүгерерһең.

Биште эшләгәнсе,берҙе еренә еткереп эшлә.

Һөнәрле ҡул ас булмаҫ.

Тыуған илдең туҙаны ла ҡәҙерле.

Ата-инәңә ни ҡылһаң,алдыңа шул килер.

Бала бар ерҙә батша юҡ.

Егет булһа,егәрле булһын.

Батыр даны-көрәштә.

Кешегә ҡарап кейем киҫмә.

Эт менән эт булма.

Яҡшылыҡ онотола,яманлыҡ онотолмай.

Ут менән уйнама-бешерһең, кешегә соҡор ҡаҙма-үҙең төшөрһөң.

Аңлыға бер әйт,аңһыҙға мең әйт.

Белем ашарға һорамай,үҙе ашата.

Юғалған аҡса табыла,юғалған ваҡыт табылмай.

**Дуҫлыҡ тураһында мәҡәлдәр.**

1.Дуҫ булһаң,дуҫ ҡәҙерен онотма.

2.Дуҫ дуҫ өсөн мал бирер,яу килгәндә йән бирер.

3.Дуҫ-дуҫтың көҙгөһө.

4.Дуҫ илатып өйрәтер,дошман көлдөрөп көйрәтер.

5.Дуҫ килгән көн-байрам көн.

6.Дуҫ көлгәндә беленмәй, бөлгәндә беленә.

7.Дуҫ һөйөнһөн,дошман көйөнһөн.

8.Дуҫ хаҡы өсөн йән фиҙа.

9.Дуҫ әйтһә –ҡалма,дошман әйтһә-барма.

10.Дуҫты тапҡансы эҙлә,тапһаң-һаҡла.

11.Дуҫы күпте яу алмай.

12.Дуҫһыҙ кеше-ҡанатһыҙ ҡош.

13.Дуҫың күп булһа,дошманың үҙе үлер.

14.Дуҫың ниндәй-ҡәҙерең шундай.

15.Дуҫың яныңда булмаһа,донъяның йәме юҡ.

16.Ике яҡшы дуҫ булһа,ике аранан ҡыл үтмәҫ.

17.Ил өҫтөндә илле дуҫың булһын.

18.Кейемдең яңыһын маҡта,дуҫтың иҫкеһен маҡта.

19.Дуҫыңды дуҫ итә бел,эшеңде эш итә бел.

20.Дуҫың һуҡмағына үлән үҫтермә.